PATVIRTINTA

Molėtų rajono savivaldybės tarybos

2020 m. sausio d. sprendimu

Nr. B1-

**molėtų rajono savivaldybės bendrojo naudojimo teritorijoje esančių DAUGIABUČIŲ NAMŲ kiemų SUSISIEKIMO KOMUNIKACIJŲ IR INŽINERINIŲ TINKLŲ STATYBOS, REKONSTRAVIMO IR REMONTO, DALYVAUJANT FIZINIAMS IR (ar) JURIDINIAMS ASMENIMS, TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės (toliau – Savivaldybė) bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims, tvarkos aprašas, (toliau – Aprašas) nustato Savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto (toliau – darbai) atlikimo tvarką, dalyvaujant fiziniams ir (ar) juridiniams asmenims (toliau – Pareiškėjas).

2. Aprašo paskirtis – reglamentuoti Savivaldybės bendrojo naudojimo teritorijoje esančių daugiabučių namų automobilių stovėjimo aikštelių, įvažiavimų ir jų inžinerinių tinklų įrengimo ar atnaujinimo darbų tvarką, atvejus ir sąlygas, kai darbams skiriamos Pareiškėjų tikslinės lėšos.

3. Šiame tvarkos apraše vartojamos sąvokos:

3.1. **susisiekimo komunikacijos** – visų rūšių transporto bei pėsčiųjų judėjimo vietos prie daugiabučių namų (automobilių stovėjimo aikštelės, įvažiavimai, šaligatviai ir takai);

3.2. **inžineriniai tinklai** – apšvietimo ir lietaus vandens nuotekų tinklai;

3.3. **bendrojo naudojimo teritorija** – Savivaldybės teritorijoje esanti valstybinė žemė, neišnuomota ar kitais būdais nesuteikta naudotis fiziniam ar juridiniam asmeniui, taip pat prie daugiabučių namų teritorijų planavimo dokumentais suformuoti ir/ar įteisinti žemės sklypai;

3.4. **pareiškėjas** – fizinis ar juridinis asmuo (asmenų grupė), pageidaujantis prisidėti nuosavomis lėšomis prie susisiekimo komunikacijų ir/ar inžinerinių tinklų tvarkymo darbų;

3.5. **paraiška** – pareiškėjo teikiamas nustatytos formos prašymas (aprašo 1 priedas) Molėtų rajono savivaldybės administracijai (toliau – Administracija) prisidėti prie susisiekimo komunikacijų ir/ar inžinerinių tinklų tvarkymo darbų.

3.6. **objektas** – paraiškoje nurodomos susisiekimo komunikacijos ir/ar inžineriniai tinklai.

Kitos šiame Apraše vartojamos sąvokos atitinka Lietuvos Respublikos statybos įstatymo, Lietuvos Respublikos kelių įstatymo ir kitų teisės aktų sąvokas.

4. Darbų finansavimas:

4.1. Savivaldybės biudžeto lėšos. Savivaldybės biudžeto lėšų dalis negali viršyti strateginiame veiklos plane einamaisiais metais patvirtinto lėšų limito. Didesnės apimties objektams finansavimas gali būti skiriamas etapais, trūkstamas lėšas skiriant sekančiais metais pirmumo tvarka;

4.2. Pareiškėjo lėšos. Pareiškėjo išlaidų dalis, planuojamiems darbus, turi būti ne mažesnė kaip 20 procentų tvarkomo objekto darbų vertės.

**II SKYRIUS**

**PARAIŠKŲ TEIKIMAS, VERTINIMAS, SPRENDIMŲ DĖL JŲ TINKAMUMO PRIĖMIMAS**

5. Administracija interneto svetainėje (http://www.moletai.lt) kasmet, ne vėliau kaip iki kovo 1 dienos, paskelbia kvietimą fiziniams ar juridiniams asmenims teikti paraiškas susisiekimo komunikacijų ir/ar inžinerinių tinklų prie daugiabučių namų tvarkymo darbams atlikti. Kvietimas papildomai gali būti skelbiamas ir kituose leidiniuose, internete ar kitais būdais.

6. Paraiškas pareiškėjai gali teikti du mėnesius nuo kvietimo paskelbimo, t. y. iki gegužės 1 dienos. Paraiškos teikiamos Administracijai tiesiogiai, paštu ar elektroniniu paštu elektroniniu dokumentu, pasirašytu elektroniniu parašu, atitinkančiu Lietuvos Respublikos elektroninio parašo įstatymo reikalavimus.

6.1. kai paraišką teikia daugiabučių namų savininkų bendrija (toliau - Bendrija), daugiabučių namų bendrojo naudojimo objektų administratorius (toliau - Administratorius) ar jungtinės veiklos sutartimi įgaliotas asmuo, kartu su paraiška pateikiamas visuotinio susirinkimo protokolas, patvirtinantis, kad Bendrija ar namo gyventojai nusprendė finansuoti tam tikrą procentinę dalį numatomų atlikti darbų vertės, ir dokumentas įgaliojantis Bendrijos pirmininką ar Administratorių tvirtinti sąmatą, pasirašyti finansavimo sutartį, atlikti finansines operacijas.

6.2. kai paraišką teikia fizinis asmuo, kartu su paraiška pateikiamas gyventojų visuotinio susirinkimo protokolas, patvirtinantis, kad namo gyventojai nusprendė finansuoti tam tikrą procentinę dalį numatomų atlikti darbų vertės ir įstatymų nustatytos formos įgaliojimą, kai fizinių asmenų grupė įgalioja asmenį atstovauti jų interesams.

6.3. juridinio asmens vardu pasiūlymą teikia įmonės, įstaigos organizacijos vadovas ar jo įgaliotas asmuo.

7. Administracijos padalinys, kuriam priskirta atitinkamų infrastruktūros objektų priežiūra, pagal gautas paraiškas parengia objekto orientacinį darbų kiekių sąrašą, sudaro sąmatą ir ją suderina su Pareiškėju, ir teikia Administracijos direktoriaus įsakymu sudarytai Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims objektų atrinkimo ir eiliškumo nustatymo komisijai (toliau – Komisija).

8. Komisija iki birželio 1 d. išnagrinėja pateiktas paraiškas, kitus su paraišką susijusius dokumentus ir vadovaudamasi Aprašo 9 punktu nustato paraiškos įvertinimo balą ir nustato paraiškų eiliškumą.

9. Paraiškų įvertinimo balas apskaičiuojamas pagal formulę:

KE = Ki + Kf, kur

KE – paraiškos įvertinimo balas;

Ki – infrastruktūros įrengimo naudingumo koeficientas;

Ki = K1 + K2 + K3;

K1 – infrastruktūros įrengimo poreikis, kai objekto būklė esamu metu:

labai bloga – 3 balai;

bloga – 2 balai;

patenkinama – 1 balas.

K2 – vertinamas, kai objektas tarnauja keliems daugiabučiams namams skirtingu adresu. Už kiekvieną papildomą namą skiriamas 1 balas.

K3 – daugiabučio namo būklė. Jei namas modernizuotas ar modernizuojamas, skiriamas 1 balas;

Kf – finansavimo koeficientas. Jei Pareiškėjas siūlo darbus finansuoti daugiau nei nurodyta aprašo 4.2. punkte, už kiekvieną papildomą procentą skiriama 0,5 balo.

10. Paraiškų eiliškumas nustatomas pradedant didžiausią balą gavusiu objektu ir baigiamas mažiausią balą gavusiu objektu.

11. Jei kelios paraiškos surenka vienodą įvertinimo balą *KE*, pirmenybė teikiama tai paraiškai, kuri buvo pateikta anksčiau.

12. Įvertinusi paraiškas, komisija parengia išvadas dėl kiekvienos paraiškos pripažinimo tinkama įgyvendinti, pasiūlo skirti orientacinę Savivaldybės lėšų dalį, sudaro bendrą paraiškų eilę (objektų sąrašą (toliau – sąrašas)) ir pateikia administracijos direktoriui.

13. Sprendimą dėl objektų pripažinimo tinkamais įgyvendinti ir jiems skiriamų lėšų dydžio priima administracijos direktorius. Šis sprendimas įforminamas administracijos direktoriaus įsakymu. Apie priimtą sprendimą per 5 (penkias) darbo dienas pareiškėjas (-ai) informuojamas (-i) registruotu laišku. Patvirtintas objektų sąrašas paviešinamas Molėtų rajono savivaldybės internetiniame puslapyje [www.moletai.lt](http://www.moletai.lt).

**III SKYRIUS**

**FINANSAVIMO SUTARTIES SUDARYMAS IR DARBŲ VYKDYMAS**

14. Pareiškėjas, kurio objektas įtrauktas į sąrašą, turi ne vėliau kaip per 14 dienų nuo jo informavimo apie paraiškos tinkamumą momento pasirašyti su Administracija Finansavimo sutartį (toliau - Sutartis) (aprašo 2 priedas) ir per 20 darbo dienų nuo Sutarties pasirašymo pervesti paraiškoje pasiūlytą tam tikra procentinę dalį numatomų atlikti darbų vertės į Administracijos nurodytą banko sąskaitą. Per nurodytą terminą Pareiškėjui nepasirašius Sutarties ar nustatytu terminu nepervedus lėšų į nurodytą banko sąskaitą, objektas išbraukiamas iš Sąrašo be atskiro įspėjimo.

15. Darbų pradžia laikoma Sutarties, kurioje nustatomi Savivaldybės ir Pareiškėjo pasidalijimas atsakomybe ir funkcijomis, finansiniai įsipareigojimai, darbų apimtys, įvykdymo terminai, pasirašymo diena. Darbų pabaiga laikoma, kai įvykdomi Sutartyje numatyti įsipareigojimai.

16. Darbų atlikimo terminai, atsižvelgiant į objekto apimtis, viešųjų pirkimų procedūras ir kitas aplinkybes, nustatomi kiekvienu atveju atskirai sudarant Sutartį su Pareiškėju.

17. Pareiškėjui pervedus lėšas į nurodytą banko sąskaitą , Administracija organizuoja Viešųjų pirkimų procedūras Darbų atlikimui.

18. Parinkus darbų įgyvendinimo rangovą ir nustačius tikslią darbų kaina Administracija ir Pareiškėjas sutikslina savo įmokų dalis. Jei rangovo pasiūlyta darbų kaina yra mažesnė už skaičiuotiną, Administracija perteklinę lėšų dalį grąžina Pareiškėjui į nurodytą sąskaitą.

19. Jei rangovo pasiūlyta darbų kaina yra didesnė už skaičiuotiną, Administracija įvertinusi papildomų lėšų poreikį kreipiasi į Pareiškėją dėl Pareiškėjo dalies finansavimo padidinimo. Jei Pareiškėjas sutinka ir perveda Administracijai papildomas lėšas, pirkimų procedūros pradedamos iš naujo. Jei Pareiškėjas atsisako pervesti papildomas lėšas, Administracija turi teisę nutraukti Sutartį su Pareiškėju ir grąžinti Pareiškėjo pervestas lėšas.

20. Objekto dokumentaciją parengia ir darbų techninę priežiūrą atlieka Administracija.

**IV SKYRIUS**

**ATSAKOMYBĖ**

21. Už paraiškoje ir kituose dokumentuose pateiktų duomenų teisingumą atsako juos pateikęs Pareiškėjas.

22. Už informavimą lėšų skyrimo klausimais, paraiškos ir kitų dokumentų priėmimą ir registravimą, jų patikrą, paraiškų įvertinimo objektyvumą, perduotų lėšų apskaitą atsako Administracija.

23. Pareiškėjui nevykdant Sutartyje numatytų įsipareigojimų ar juos vykdant netinkamai, Sutartis su Pareiškėju nutraukiama joje numatytomis sąlygomis, objektas išbraukiamas iš Sąrašo. Jei buvo pervestos Pareiškėjo lėšos į Savivaldybės nurodytą sąskaitą – jos grąžinamos Pareiškėjui.

**V SKYRIUS**

**BAIGIAMOSIOS NUOSTATOS**

24. Su Pareiškėjų lėšų skyrimu susiję, bet šiame Apraše nereglamentuoti, klausimai sprendžiami vadovaujantis teisės aktais.

25. Aprašas gali būti keičiamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims, tvarkos aprašo

1 priedas

**(Paraiškos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareiškėjo pavadinimas, kodas (jei pareiškėjas juridinis asmuo),įgalioto asmens vardas, pavardė, telefonas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareiškėjo adresas, el. p. adresas)*

Molėtų rajono savivaldybės administracijai

**PARAIŠKA**

**SIRTI PARAMĄ MOLĖTŲ RAJONO SAVIVALDYBĖS BENDROJO NAUDOJIMO TERITORIJOJE ESANČIŲ DAUGIABUČIŲ NAMŲ KIEMŲ SUSISIEKIMO KOMUNIKACIJŲ IR INŽINERINIŲ TINKLŲ STATYBOS, REKONSTRAVIMO IR REMONTO DARBAMS ATLIKTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(data)*

Vadovaudamiesi Molėtų rajono Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims, tvarkos aprašu, patvirtintu Molėtų rajono savivaldybės tarybos 2020 m. sausio d. sprendimu Nr. B1- , prašome skirti paramą šiems darbams .................................................................................................................. (susisiekimo komunikacijų pavadinimas, statybos rūšis: nauja statyba, rekonstravimas, kapitalinis remontas, paprastas remontas)

1. Susisiekimo komunikacijų ir/ar inžinerinių tinklų adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Matmenys (ilgis, plotis, plotas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Trumpas darbų aprašymas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| 4. Įsipareigojame sumokėti ........proc. (ne mažiau kaip 40 proc.) statybos darbų vertės  finansavimo sutartyje nustatyta tvarka. | |  |
|  |  |  |

PRIDEDAMA:

1. Įgaliojimas atstovauti pareiškėjui jei paraišką teikia fizinių asmenų grupė;

2. Gyventojų (buto savininkų) susirinkimo protokolas;

3. Objekto schema;

4. Preliminari objekto vertė eurais su PVM.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas)                                                               (vardas, pavardė)*

Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims, tvarkos aprašo

2 priedas

**F I N A N S A V I M O S U T A R T I S**

20­­­­­­\_\_\_ m. \_\_\_\_\_\_\_\_\_\_\_\_\_\_d. Nr.

Molėtai

Molėtų rajono savivaldybės administracija, įstaigos kodas 188712799, kurios registruota buveinė yra Vilniaus g. 44, LT-33140 Molėtai*,* duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Administracija) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ asmens/įmonės kodas \_\_\_\_\_\_\_\_\_\_\_\_\_\_\_\_\_, gyvenantis/ esantis\_\_\_\_\_\_\_\_\_\_ , atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (toliau – Pareiškėjas), sutartyje vadinamos Šalimis (toliau – Šalys), sudarė šią finansavimo sutartį.

VadovaudamosisMolėtų rajono Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims, tvarkos aprašu (toliau – Aprašas), patvirtintu Molėtų rajono savivaldybės tarybos 2020 m. sausio d. sprendimu Nr. B1- „Molėtų rajono Molėtų rajono savivaldybės bendrojo naudojimo teritorijoje esančių daugiabučių namų kiemų susisiekimo komunikacijų ir inžinerinių tinklų statybos, rekonstravimo ir remonto, dalyvaujant fiziniams ir (ar) juridiniams asmenims, tvarkos aprašo patvirtinimo“, bei siekdamos tenkinti visuomenės poreikius, susitarė ir sudarė šią finansavimo sutartį (toliau – Sutartis).

Sutartyje vartojamos sąvokos atitinka sąvokas, vartojamas Lietuvos Respublikos statybos įstatyme, Apraše, bei kituose teisės aktuose.

**I. SUTARTIES DALYKAS**

1. Administracija ir Pareiškėjas susitaria bendromis lėšomis atlikti (susisiekimo komunikacijų ir/ar inžinerinių tinklų pavadinimas, adresas, darbų rūšis) darbus. Preliminari objekto vertė .............eur. su PVM.

**II. ŠALIŲ TEISĖS IR PAREIGOS**

2. Administracija įsipareigoja:

2.1. skirti ..........proc. lėšų objekto įgyvendinimui;

2.2. parengti objekto darbų kiekių žiniaraštį, sąmatą ir suderinti su Pareiškėju;

2.3. organizuoti ir koordinuoti darbų įgyvendinimą Sutartyje nurodytomis sąlygomis ir terminais;

2.4. užtikrinti (vykdyti) statybos darbų techninę priežiūrą;

2.5. užtikrinti objekto įregistravimą Nekilnojamojo turto registre (esant poreikiui);

2.6. tinkamai apskaityti Pareiškėjo pervestas lėšas;

2.7. parengti atitinkamą teritorijų planavimo dokumentą (detalųjį ar specialųjį planą ir pan.) tais atvejais, kai vadovaujantis teisės aktais objekto darbams tokį dokumentą būtina parengti.

3. Pareiškėjas įsipareigoja:

3.1. per 20 (dvidešimt) darbo dienų nuo Sutarties sudarymo pervesti paraiškoje pasiūlytą tam tikra procentinę dalį lėšų nuo numatomų atlikti darbų vertės į Administracijos nurodytą banko sąskaitą;

3.2. per 5 (penkias) darbo dienas nuo Administracijos pranešimo apie parinktą rangovą gavimo dienos patikslinti su Administracija įmokų dalis (procentais), užfiksuoti tai dvišaliu susitarimu, kuris yra Sutarties priedas;

4. Tuo atveju, jeigu Pareiškėjas pažeidžia sutarties 3.1. – 3.2. punktuose nurodytus terminus ir /ar neperveda sutartos lėšų sumos į Administracijos banko sąskaitą, privalo nedelsdamas (ne vėliau kaip per 5 (penkias) darbo dienas raštu apie tai informuoti Administraciją ir nurodyti konkrečias priežastis ir pažeidimo pašalinimo terminus.

5. Administracija turi teisę vienašališkai nutraukti Sutartį, jei Pareiškėjas nevykdo ar netinkamai vykdo savo įsipareigojimus, apie tai raštiškai informavusi Pareiškėją prieš 5 (penkias) darbo dienas.

6. Pareiškėjas turi teisę vienašališkai nutraukti Sutartį, jei Administracija nevykdo ar netinkamai vykdo savo įsipareigojimus, apie tai raštiškai informavęs Administraciją prieš 5 (penkias) darbo dienas.

7. Šalių susitarimu, Pareiškėjui ar Administracijai vienašališkai nutraukus sutartį iki darbų pradžios, Administracija per 20 (dvidešimt) darbo dienų grąžina Pareiškėjui, Pareiškėjo pervestas lėšas.

8. Administracija savo įsipareigojimus pagal sutartį pradeda, kai Pareiškėjas 3.1. punkte numatytas lėšas perveda į Administracijos nurodytą banko sąskaitą.

9. Šalys susitaria, kad Sutartyje nurodyto objekto įgyvendinimo darbai bus atlikti per įmanomai trumpiausius terminus, bet ne ilgiau kaip iki (įrašyti datą).

**III. SUTARTIES GALIOJIMAS, PAKEITIMAS IR NUTRAUKIMAS**

10. Ši Sutartis įsigalioja nuo jos pasirašymo datos ir galioja iki visiško Šalių įsipareigojimų įvykdymo.

11. Šalys susitaria, kad Sutartis gali būti pakeista ar nutraukta rašytiniu abiejų Šalių susitarimu, taip pat Administracijos ar Pareiškėjo nutraukta vienašališkai, jeigu Administracija ar Pareiškėjas nevykdo savo įsipareigojimų.

12. Visi šios Sutarties pakeitimai ir papildymai galioja, jeigu jie yra sudaryti raštu ir pasirašyti abiejų Šalių ar jų įgaliotų atstovų.

**IV. GINČŲ SPRENDIMO TVARKA**

13. Jei viena Šalis pažeidžia šią Sutartį, tai nukentėjusioji Šalis turi teisę pareikšti kitai Šaliai pretenziją raštu, nurodydama protingą terminą, per kurį toji Šalis turi imtis priemonių pašalinti Sutarties pažeidimą.

14. Šalys susitaria, kad ginčai, kylantys iš Sutarties, sprendžiami derybų keliu. Jeigu ginčai, nesutarimai ar reikalavimai negali būti išspręsti derybų keliu, tai Šalys sprendžia juos Lietuvos Respublikos įstatymų nustatyta tvarka.

**V. NENUGALIMOS JĖGOS APLINKYBĖS**

15. Šalis gali būti visiškai ar iš dalies atleidžiama nuo atsakomybės dėl nenugalimos jėgos (*force majeure*) pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį ir jos poveikį įsipareigojimų vykdymui.

16. Nenugalima jėga (*force majeure*) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga *(force majeure)* tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba pažeidžia savo prievoles.

17. Nenugalimos jėgos *(force majeure)* aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr.840 „[Dėl atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo](http://www3.lrs.lt/pls/inter3/dokpaieska.showdoc_l?p_id=29724&p_query=&p_tr2=2)“ ir Lietuvos Respublikos Vyriausybės 1997-03-13 nutarimo Nr. 222 „ Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ ir juos pakeičiančių teisės aktų nustatyta tvarka.

**VI. BAIGIAMOSIOS NUOSTATOS**

18. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami paštu, elektroniniu paštu, jų originalus visais atvejais įteikiant Administracijos ir (ar) Pareiškėjo atstovams asmeniškai ir pasirašytinai ar siunčiami registruotuoju laišku, ar per kurjerį kiekvienam iš jų Sutartyje nurodytu atitinkamu adresu.

19. Šalys pareiškia ir garantuoja viena kitai, kad sudarydamos Sutartį, jos nepažeidžia jokių sutarčių ar kitokių įsipareigojimų trečiųjų asmenų atžvilgiu. Šiai Sutarčiai sudaryti nereikia gauti jokių trečiųjų asmenų sutikimų.

20. Sutarties pakeitimai ar papildymai įforminami atskiru rašytiniu šalių susitarimu ir tampa neatskiriama šios Sutarties dalimi.

21. Šalys vykdo šią Sutartį pasitikėdamos viena kita ir vadovaudamosi gera valia, protingumo ir sąžiningumo kriterijais.

22. Šalys Sutartį perskaitė, suprato jos turinį, pasekmes ir pasirašė šią Sutartį dviem egzemplioriais. Abu egzemplioriai turi vienodą teisinę galią. Sutarties Šalys turi po vieną šios Sutarties egzempliorių.

23. Sutarties priedai yra neatskiriama šios Sutarties dalis.

24. Sutarties priedai:

24.1. Paraiška;

24.2. Rangovo pasiūlymas;

24.3. Šalių papildomas susitarimas (parinkus rangovą darbų vykdymui).

.

**VII. ŠALIŲ REKVIZITAI IR PARAŠAI**

|  |  |
| --- | --- |
| **Savivaldybė:**  Molėtų rajono savivaldybės administracija  Į. k. 188712799  Adresas: Vilniaus g. 44,  LT-33140 Molėtai  Tel. (8 383) 5 47 62  El. p. savivaldybe@moletai.lt  A. s. LT  bankas  Administracijos direktorius  \_\_\_\_\_\_\_\_\_\_\_\_\_\_\_\_\_\_\_ (parašas)  **A.V.** | **Pareiškėjas:**  \_\_\_\_\_\_\_\_\_\_\_\_\_\_\_\_\_\_\_\_\_\_(parašas)  **A. V.** |